 Jaaliyaddaha Soomaalida ee deggan maraykanka ayaa qudhoodo taas waayadan dambe garwaaqsaday, arkayna in codkooda oo midaysan ay si buuxda ugu gorgortami karaan, meelaha ay arintani ka muuqato waxaa ugu horeeya gobolka Minnesota oo Soomaalidu ay in badan ka duwan yihiin sidii ay dhawr sano ka hor ahaayeen, waxaa hadda muuqda in si kasta oo siyaasadii dalka Soomaaliya loogu kala duwan yahay hadana ay muuqato dan lagaga midoobi karo halkan Maraykanka si bulshooyinka kale wax loola qabsado, haddii kale waxay noqonayaan dad dhulkoodiina ka yimid, dhulkane aan wax ka qabsan. 